স্টাফ রিপোর্টার ॥ মাধবপুর উপজেলার শাহজীবাজার রাধাপুর গ্রামে দুই দল লোকের সংঘর্ষে মহিলাসহ ১০ জন আহত হয়েছে। গতকাল রবিবার বিকালে এ সংঘর্ষ হয়। আহত সুত্রে জানা যায়, একই গ্রামের ইমাম হোসেনের সাথে আব্দুস সালামের বিরোধ চলে আসছে। এ বিরোধের জের ধরে উভয় পক্ষের লোকজন দেশীয় অস্ত্রশস্ত্র নিয়ে সংঘর্ষে লিপ্ত হয়। গুরুতর আহত অবস্থায় ইমাম হোসেন, সাহেদা ও নুরী বেগমকে হবিগঞ্জ সদর হাসপাতালে ভর্তি করে।